Erik Ursich

Połistrumentista apasionà de musica eletronica e sintetizatori anałogici, el sona el baso inte el grupo musicałe franco-itałian dei Grimoon.

## Biografia
Erik Ursich el scominzia a compor muxica eletronica e sperimentałe inte el 1990. Inte el 1991 el xe intrà i scominziadori del grupo musicałe de Piripacchio & i Mostriciattoli, ativi dal 1991 al 1998 e una de łe prime formazion che łe fa sigle de anime (cartoni animai giaponesi) e serie tełevisive dei ani setanta e otanta in version punk. I stesi ani el fonda ła so eticheta discografica, ła Vacca Stracca Recordings, co ła cuałe dal 1992 al 1996 el sforna un mucio de autoproduzion su caseta.

Inte el 2000 el compone e interpreta łe cołone sonore de çerti film indipendenti e amatoriałi, sora-de-tuto par ła Borza Produzioni de San Giorgio de łe Pertiche. Inte el 2003 vien fora i so primi album uficiałi: ła racolta de cołone sonore composte par i cortometragi indipendenti, *Soundtracks vol. 2*, e l'album *Switched on T.A.R.M.*, par el progeto Señor Tonto. El Señor Tonto el xe el pseudonimo doparà dal scritor e dj de Pordenon Enrico Sist nełe so *performance* in giro par i conçerti dei Tre Allegri Ragazzi Morti. El xe un progeto musicałe finto, na mascarada, na sorta de bluff, prodoto in cołaborazion co el gruppo del Pordenon e publicà dała so eticheta indipendente La Tempesta Dischi. El Señor Tonto el xe un pseudonimo da drio del cuałe se sconde, come musicista, Erik Ursich, che el fa tuta na serie de cover lounge, doparando el organo Moog e altri sitentizatori anałogici, dełi brani più famosi dei Tre Allegri Ragazzi Morti. Ała fin del 2003 Erik Urisch el deventa el basista del grupo franco-itałian dei Grimoon.

Inte el 2004 Erik Ursich el scominzia a cołaborar co ła Punch Records de Tairy Ceron, che ła publica un fiantin dei so album su viniłe e CD. In che l'ano vien forra el disco *Kanashii – Il piacere della tristezza*, che el rancura svariae composizion eletroniche strumentałi. Inte el 2006 Erik Ursich el se esibize neła so *performarce* *V.C.O. (Volta Controlled Orgy)*, che ła unise ła musica eletronica sonada dal vivo co proiezion de cortometragi sperimentałi che i va dai ani çinquanta fin ai ani setanta. Inte el 2008 vien fora el terso album *Electronic Diffraction Patterns*, sempre co ła Punch Records, e inte el 2009 el quarto, *3048*, par l'eticheta Farmacia901, che eła ghe ne fa anche ła version in DVD, dove che ła musica del CD ła fa da cołona sonora part un fià de veci cortometragi sperimentałi.

Erik el cołabora ancha come autor de articołi su tuta na serie de fanzine e giornałi de musica, ocupandose de musica eletronica, cinema de genere, in particołar fantasienza, sigle tełevisive, veci zogatołi. Inte el 1998, in cołaborazion co Fabio Casagrande Napolin e Ivan Fedrigo, el gà publicà par ła Tunnel Edizioni de Bołogna el libro sul cinema de fantasienza de invasion aliena *Attacco Alieno! Guida al cinema d'invasione spaziale 1950-1970*.

## Discografia
### Discografia sołista
#### Demo
* 1992 - *La sperimentasiùn la gà na forsa de leùn* (Vacca Stracca Recordings, K7001, MC)
* 1992 - *Ma che belle musichette* (Vacca Stracca Recordings, K7002, MC)
* 1993 - *Rettangolo nero* (Vacca Stracca Recordings, K7003, MC)
* 1993 - *C'era una volta un filo d'era che era solito tarpare le connessioni adiacenti* (Vacca Stracca Recordings, K7004, MC)
* 1993 - *E il titolo* (Vacca Stracca Recordings, K7005, MC)
* 1993 - *Marconi's great polenta: radio days* (Vacca Stracca Recordings, K7006, MC)
* 1993 - *Cyberpanche: n793 ÷19993* (Vacca Stracca Recordings, K7007, MC)
* 1993 - *Mia nonna in cariola: bù* (Vacca Stracca Recordings, K7008, MC)
* 1993 - *Budello infame: raffinatezze* (Vacca Stracca Recordings, K7008, MC)
* 1994 - *Morbo di Parkinson: minimalismo neurovegetativo* (Vacca Stracca Recordings, K7010, MC)
* 1996 - *Antimateria: musiche par viaggi senza ritorno* (Vacca Stracca Recordings, K7011, MC)
* 2001 - *Soundtracks* (Vacca Stracca Recordings/Borza Produzioni, CD-R)
* 2002 - *Delirious Monad* (Vacca Stracca Recordings, CD-R)

#### Album
* 2003 - *Soundtracks vol. 2* (Vacca Stracca Recordings, VSCD006, CD)
* 2004 - *Kanashii – Il piacere della tristezza* (Punch Records, PP006, LP)
* 2008 - *Electronic Diffraction Patterns* (Punch Records, PUNCH 025, CD)
* 2009 - *3048* (Farmacia901, F90102, CD)

#### Partecipasion
* 2005 - Autori Vari *Red Planet Vol. 1* (Laverna, LAV06, download digitale) co ła canson *Ophelia*
* 2005 - PAY *Federico Tre e il destino infausto* co ła canson *Intervallo*
* 2007 - Autori Vari *New World Order* (Thonar Records, TR.01, 2xCD) co ła canson *Sospeso*
* 2008 - Casa *[[Remake (Casa)|Remake]]* (Dischi Obliqui, CD) co ła canson *Tutti impazziscono par i tuoi occhi di cammello ma lui no*
* 2008 - Autori Vari *We're Punch Addicted* (Punch Records, PUNCH 026, CD) co ła canson *Taeter Somnium*

#### Video
* 2010 - *3048* (Vacca Stracca Recordings, VSDVD01, DVD)

### Discografia co i Piripacchio & i Mostriciattoli
#### Demo
* 1992 - *Piripacchio & i Mostriciattoli* (Vacca Stracca Recordings, MC)
* 1994 - *Vietato gettare treni dal finestrino* (Vacca Stracca Recordings, MC)
* 2003 - *L'incompiuta* (Vacca Stracca Recordings, CD-R)

### Discografia co el Señor Tonto
#### Album
* 2003 - *Switched On T.A.R.M.* (La Tempesta Dischi, LTD-004, CD)
#### Singołi
* 2004 - *Hooray for Santy Claus* (download digitale)

### Discografia co i Grimoon
#### Album
* 2006 - *La lanterne magique* (Macaco Records, CD+DVD)
* 2008 - *Le 7 vies du chat* (Macaco Records, CD)
* 2010 - *Super 8* (Macaco Records, CD+DVD)
* 2012 - *Le Deserteur* (Macaco Records, CD)

#### Singołi e EP
* 2004 - *Demoduff#1* (Macaco Records)

#### Cołaborasion
* 2008 - *Deviazioni (Un omaggio a Vasco Rossi)* (Mucchio Extra, ME 023, CD) co ła canson *Una canzone par te*
* 2011 - *Addosso!* (Ribèss Records, RBS18, 3xCD) co ła canson *Vinni cu' Vinni*

## Łibri
* Fabio Casagrande Napolin, Ivan Fedrigo, Erik Ursich *Attacco Alieno! Guida al cinema d'invasione spaziale 1950-1970*, Tunnel Edizioni, Bologna, 1998. ISBN 8887067074

## Note


## Linganbi foresti

*  Pagina uficial MySpace
*  Pagina uficial su Facebook
*  Canal uficial su YouTube
*  Erik Ursich su Discogs
*  *[http://www.unotre.com/feature/gli-strippati-erik-ursich/ Intervista a Erik Ursich, il più strippato] * su unotre.com